Vysielač Solt

Vysielač Sol () je stredovlnný vysielač pri obci Solt, v Maďarsku. Je najsilnejším vysielačom na stredných vlnách v Európe a na svete.List of medium wave transmitters worldwide, MWLIST - longwave, mediumwave, tropical bands and shortwave radio database (anglicky) (spolu s tromi vysielačmi v Saudskej Arábii) s výkonom 2000 kW (2 MW). Vysiela na frekvencii 540 kHz a vďaka vysokému výkonu je Kossuth Rádió (známe tiež ako Radio Budapest, v minulosti Budapest I.) najmä vo večerných hodinách zachytiteľné v celej Strednej Európe (pokrytie pre maďarsky hovoriace obyvateľstvo) a až do Kazane v Rusku (~2 200 km) na východ, Kuala Lumpur v Malajziihttp://shortwavedxer.blogspot.com/2012/10/mr1-mr1-kossuth-radio-solt-hungary-on.html (~13 500 km na juhovýchod) a v Írsku (~1 900 km na západ). Vysielač využíva 303,6 metrov vysoký kotvený stožiar (z toho 298,4 m vyžaruje). Od roku 2013 je vysielač technická pamiatka.Műemlék lett a solti rádióadó (Vysielač Solt sa stal pamiatkou), Kecskeméti hírhatár (maďarsky)

 Poloha 
Vysielač Solt sa nachádza vo Veľkej dunajskej kotline, 4 km severne od obce Solt a 80 km južne od Budapešti.Magyarország autóatlasz, Dimap-Szarvas, Budapest, 2004,  

 Dejiny 
Počas 70. rokov sa vysielač Lakihegy stal zastaraným (v roku 1972 pokrýval len 50% teritória štátu), preto sa Magyar Posta spolu s vládou rozhodli vybudovať novší a výkonnejší vysielač. Výstavba strategického projektu s vysokou prioritou začala v roku 1974 v spolupráci so Sovietskym zväzom. Niekoľko farmárskych domov a stodôl bolo zbúraných a oblasť bola uzavretá. Najvýkonnejší rozhlasový vysielač Európy bol navrhnutý maďarskými, poľskými a sovietskymi inžiniermi z viacerých spoločností a organizácií, vrátane sovietskeho ministerstva komunikácie, (Министерство связи СССР), Maďarského inštitútu poštového plánovania (Postai Tervező Intézet), Spoločnosti pre plánovanie elektrární a sietí (Erőmű és Hálózattervező Vállalat), Cestnej a železničnej plánovacej spoločnosti (Út- és Vasúttervező Vállalat) a Budapeštianskej spoločnosti geodézie a kartografie (Budapesti Geodéziai és Térképészeti Vállalat). Vysielač bol dokončený v roku 1977.

Vysielač z roku 1977 bol v roku 2017 vymenený za Nautel NX2000, pozostávajúci z piatich NX400 jednotiek skombinovaných do 2000 kW výkonu.

 Referencie 

 Externé odkazy 
 Galéria na stránke prevádzkovateľa (Antenna Hungária Zrt.) 
 Vysielač Solt na stránke Structurae.net
 Vysielač Solt na stránke skyscraperpage.com

 Zdroj 

Solt
Kategória:Stavby v Báčsko-malokumánskej župe